Elettrotreno FS ETR.200

L'Elettrotreno FS ETR.200 a l'è staa on elettrotreno di Ferrovij del Stat italian, famos per vess rivaa a pussee de 200 km/h in su la linia in tra Fiorenza e Milan in del 1939. L'è retegnuu el progenitor di elettotreni de l'alta velocità ferroviaria italiana.

 Storia 
 I origin 
In di primm agn '30 i Ferrovij del Stat deciden de potenzià el servizzi Intercittà elettrich in su la direttriss Milan–Bologna–Fiorenza–Roma–Napoli–Reggio Calabria. In del 1934 el scomincia el desvilupp de 'sto treno, desviluppaa cont di sistema assee modèrni per l'epoca e cont el studi in la galleria del vent.

 I primm consegn 
In del 1936 a l'è consegnaa el primm esemplar, de 'n grupp de 6, che l'ha mostraa on quaj problema cont el pantograf a pussee de 130 km/h, dònca a l'è mittuu on spegg per permett al macchinista de manvoràll in corsa e in del 1937 entren in servizzi in su la tratta Bologna-Roma-Napoli.

In del 1938 hinn consegnaa alter 8 treni, ordinaa in del 1936. In del 1939 a hinn presentaa a New York, indova fann success ma hinn no ordenaa a l'ester. El 6 de dicember 1937 on ETR.200 el corr, cont di tecnegh franzes a bord, a 201 km/h in su la direttissima Roma-Napoli.

 El record 
El 20 de luj 1939 l'ETR.212, guidaa del macchinista Alessandro Cervellati, l'ha faa on record de velocità media in su la tratta in tra Milan e Fiorenza indova che l'è rivaa a 'na velocità media de 165 km/h cont di pont massim de 203 km/h in tra Pontenure e Piacenza. La leggenda la diseva che a la guida el ghe fuss el Mussolini, ma in realtà arent del macchinista el gh'era l'Antonio Stefano Benni, minister de la comunicazion, che l'ha mandaa on telegramma de encomio al Duce appena finii el viagg. In sul treno gh'eren el sottasegretari Mario Jannelli, el direttor di FS Luigi Velani e tanc tecnegh e giornalista, sia italian che forestee, ch'han daa resalt internazional ai FS.

 La guerra 
In del 1939 a l'è ordenada 'na noeuva serie che l'è consegnada in del 1941. In del 1940 i treni a hinn retiraa del servizzi per i privazion de la guerra e tornen a corr in tra el 1946 e 'l 1952, cont di noeuv carej e 'n climatizzator. Du a hinn staa destrugaa in di bombardament.
 El retir 
'Sti treni a hinn staa retiraa in d'on longh period de riconversion: Intorna al 1965 a hinn creaa i ETR.220, che gh'han 'na carrozza pussee, e l'è anca creada 'na version potenziada. In tra el 1970 e 'l '72 ses de 'sti treni a hinn mudaa in AV, cont pussee potenza e 'n noeuv rapport de trasmission. In di agn '80 cinch de 'sti AV deventen ETR.240, senza el bar e cont pussee pòst a settà.

In del 1991 i ETR.240 hinn retiraa del servizzi, menter i ETR.220 resisten finna al 1997 cont el servizzi in tra Roma e Napoli. Incoeu hinn di treni storich conservaa.

 Galleria di foto 

 Bibliografia 
Font a stampa




Storiografia e complement
















 Vos corelaa 
Elettrotreno FS ETR.300
Elettrotreno FS ETR.450

 Alter progett 

200